เริ่มทานยาคุมครั้งแรกและแผงแรกค่ะ (เม็ดแรก เริ่มทานวันที่ 8 มค.65 ซึ่งตรงกับวันที่มีประจำเดือนวันแรกค่ะ) ทานทุกวัน ตรงเวลาเดิมตลอด และเมื่อวันที่ 15 (ซึ่งทานยาคุมเม็ดที่ 8 แล้วค่ะ) มีเพศสัมพันธ์หลั่งใน ยาคุมสามารถออกฤทธิ์ คุมกำเนิดได้ไหมคะ
สวัสดีค่ะ การใช้ยาคุมกำเนิดแบบแผงชนิดรับประทานเป็นรายเดือนนั้น เป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้จากที่กล่าวมา ถ้าเริ่มกินยาคุมติดต่อกันมาเกิน 7 วันดังกล่าวมาแล้ว ยาน่าจะออกฤทธิ์ มีประสิทธิภาพในการป้องกันการตั้งครรภ์ได้ และให้กินยาต่อเนื่องไปจนหมดแผง จึงจะได้ประสิทธิภาพของยา และสังเกตรอบเดือนช่วงยาที่เป็นฮอร์โมนหมดอีกครั้ง